
Quemadmodum nos temporibus otiosis suayis Ovidii Nasonis 
musa delectavit, ita fere semper sors illius poetae animum 
nostrum valde commovit. Honoratus a populo romano, a 
viris illustrissimisy ab ipso Augusto; amatus ab uxore dilec- 
tissima et a caris amicis; vir splendidissimi ordiuis gratissi* 
maque fruens vitae conditioDe — relegatus subito ad extremos 
imperii romani fines; mollis poeta, „tenerorum lusor amorum" 
ad rudes barbaros; „quique fugax rerum, securaque in otia 
natus^' ad „inhospita litora Ponti/^ Quid mirum, quod cau- 
sas quaerimus, quae tam repentinam tantamque fortunae 
vicissitudinem adduxerint. 

Qua in quaestione annales rerum romanarum illius tem- 
poris frustra evolvimus; nemo auctor vitam Ovidii scriptam 
mieimoriae prodidit, vix ac ne vix quidem nomen ejus apud 
scriptores aequales commemoratum invenias. Quo majorem 
gratiam poetae habemus, quod ipse in carminibus multas ad 
vitam suam illustrandam notas reliquit (cfr. imprimis Trist. 
IV. 10.) Causas autem, cur relegatus sit, ne Ovidius quidem 
enarrat; immo vero tantum abest, ut aperiat, ut diserte 
dicat: 

,JIla tegi caeca condita nocte decet/* 

Attamen in Tristium libris et in Epistolis, quae ab Ovidio 
ex Ponto scriptae nobis exstant, tam multa ejus obscure dicta 
de hac re reperiuntur, ut maximae conjecturarum varietati 
locus datus sit. 

Permagnus numerus eorum est, qui hunc in modum, 
qnibus causis Naso Tomos missus sit ab Augusto, adhuc 
conjecerunt sententiasque ediderunt; neque tamen ulla exstitit, 

quae cum omnibns dictis poetae conjungi possit et rem 
difficilem ad omnes numeros pcrsolvat* 

Qua cum ita sint, nosmet ipsi curam nostram diligen- 
tiamque hanc in quaestionem conferamus, ut — quoad de 
hac re judicare possumus — veras relegatioriis causas per« 
spiciamus. Ac primum quidem, priusquam opiniones per- 
lustremus, quas viri docti adhuc proposuerunt de hac re, et 
antequam nostram ipsorum sententiam proferamus, Taria quae 
apud Ovidium obscure dicta reperiuntur, conferenda nobis 
accurateque perpendenda esse videntur, ut, unde omnibus 
conjec^turis exeundum sit, principinm teneamus. 

Viam, quae hac in quaestione ingredienda est, poeta 
ipse demonstrat, Trist II. 207—212 verbis: 

,^Perdiderint cum me duo crimina, carmen et error, 

Alterius facti culpa silenda mihi ...» 
„AItera pars superest, qua turpi crimine tactus 
Arguor obscoeni doctor adulterii/^ 

Carmina, imprimis quam scripserat Artem amandi alteram 
fuisse causam, cur ab Augusto relegatus esset, Ovidius satis 
superque affirmat. Praeterquam qnod fere totus secandas 
Tristium liber in redarguendum hoc crimen ad Augustum 
scriptus est, triginta quinque ejnsmodi locos, per Tristipm 
Epistolaromque libros sparsos, enumeravimus. Atqne arga- 
tnm se esse adulterii quasi doctrinae Arte sua animis juven- 
tntis insitae, praeter locam supra laudatnm diserte dicit 
Epist. III. 3, 57: 

„Quid tamen hoc prodest, vetiti si lege severa 
Credor adulterii composuisse notas^^^ 

Befutanda nobis esse videtur, qua haud pauci virorum 
doctorum adhuc ducebantur, opinio: Artem amandi non veram 
faisse alteram exsilii causam, sed tantum simulatam ab 
Augusto, horam maxime Ovidii verboram auctoritate mnniti: 
Epist. ex. P. II. 9, 73: 
„Neve roges quid sit, stultam conscripsimus Artem; 
' Innocuas nobis haec vetat esse manas. 

^Ecqnid praeterea peccarim, quaerere noli, 
Ut pateat sola culpa sub Arte mea." 
At vere ita res se habeat? Negamus. Reperiontur 
illi versus — etenim multum refert, quo in conexu rerum 
dictum sit aliquid — in epistola Cotyi regi scripta, qua Ovidius 
ab eo petit, ut sibi exsuli patrocinetur; quod quo facilius 
a rege finitimo impetret^ poeta, non ob scelus eommissum 
neque omnino ob aliquid contra leges factum se exsulem esse, 
affirmat. „Et tamen*^ pergit v. 72, j,his gravior nosa fatenda 
mihi est", et jam sequuntur verba: „Neve roges quid sit etc/' 
Causam autem cur, quid praeter Artem scriptam peccaverit. 
dicere nec velit nec possit, explicat Epist II. 2, 59: 
j^VuIneris id genus est, quod cum sanabile non sit, 

Non contrectari tutius esse putem. 
„Lingua sile: non est ultra narrabile quidquam; 
Posse velim cineres obruere ipse meos.^^ 
Trist III. 6, 31: 

„Et quaecunque adeo possunt afferre pudorem, 
Illa tegi caeca condita nocte decet/^ 
Trist. II. 208: 
,,Alterius facti culpa silenda mihi, 

Nam non sum tanti, ut renovem tua vulnera, Caesar." 
Ergo sensus illius loci fere hic est: ne interroges, o Coty 
quid commiserim; altera causa exsilii est, quod Artem amandi 
scripsi; quid praeterea peccaverim , quominus tibi dicam, 
et verecundia laesi Caesaris et meus ipsius pudor prohibet; 
sufficiat tibi, quam aperui, eausa: scripta Ars. Si poeta 
exprimere voluisset, hanc causam tantum simulatam essc ab 
Augusto, eum pro : „ut pateat etc.*' scripturum fuisse: „Iateat 
sola culpa sub Arte mea'^ verisimile est."^) 

Praeterea respicias, id quod jam supra commemoravi, 
toto secundo Tristium libro ad Augustum scripto Ovidium 
nihil aliud agere^ quam ut crimen adulterii Arte sua docti 



•) In omnibas codicibus „patcat** legitur, inaeter Cod. Par. C, qui 
band magni aestimanduB est 

redarguat. Num putas, poetam tot verb» tantnmque elo- 
quentiae ac laboris impendissc ad refutandum crimen, quod 
a Caeflare simulatum esse haud ignoraret? Immo vero hanc 
disertissimam Artis defensioncm non scripsisset» nisi Augu- 
stum ex animi sententia illa carmina crimini sibi vertisse 
persuasum habuisscL Hac demum ratione intelligitur, poetam 
Musas nominare Trist. V. 12, 47 .,maximam causam fugae^', 
et artem poeticam Epist* IV. 2, 32 ,.principittm mali^', et 
carmina Epist. IV, 13, 42 „primam tam miserae fugae cau- 
sam/' Atque adeo baec conscientia in animum ejus penetra- 
verat, ut fere nunquam in exsilio de carminibus loqueretur, 
quin illa sibi nocuisse repeteret; quin etiam sepulcro suo 
baec verba incisa cupiebat: 

,,Hic ego qui jaceo tenerorum lusor amorum, 

Ingenio perii Naso poeta meo.** — Trist. III. 3, 73. 

Quae mea sententia certissime confirmatur iis locis, ubi 
poeta, nulla Augusti ratione habita, maerore afflictus defi- 
xusque in cogitatione de malo suo secum meditatur, cujus- 
modi sunt, si sontextum respicis: Trist. I. 1, 113; 9, 65. 
III. 3,73 V. 1, 20; 7, 32 aliique. Quin etiam Augusto jam 
mortuo*) eandem profert querelam, velut Epist. IV. 13, 41: 
„Carmina nil prosunt, nocuerunt carmina quondam, 
Primaque tam miserae causa fuere fugae/' 

Ac profecto, miserior erat exsul, quam qui fictis causis 
insuper animum cruciaret. 

Itaque nullo modo dubitari potest, quin Ars 
amandi, quam Ovidius ediderat, altera exsilii 
causa fuerit ac vera quidem neque ullo modo 
simulata. 

Atforsitan aliquis dixerit, Artem ab Ovidio esse edi- 
tam jam novem annis ante relegationem ejus et satis super- 
que temporis fuisse Augusto ad observandum, quantam vim 
ea haberet ad mores corrumpendos depravandosque ; atque 

•) ofr. infra» 

errorem poetae, quem dicit alteram exsilii causam, ejusmodi 
fuisse, ut 8olu8 gravi^simam Caesari^ iram in Nasonem 
converteret. 

Quae contradictio ut sententiam nostram evertat, tantum 
abest, ut egregie ei couveniat. Contendimus enim, Artem 
et errorem Ovidii artissime inter se conexa fuisse; id quod 
nusquam non modo non negatur, sed etiam confirmatur his 
verbis: Trist. IV. 1, 23: 

„Scit quoque (Musa), cum perii, quis nie deceperit error, 

Et culpam in facto, non scelus, esse meo. 
jjScilicet hoc ipeo nunc aequa, quod obfuit ante, 

Cum mecum juncti criminis acta rea est. 
„Non equidem vellem, quoniam nocitura fuerunt, 
Pieridum sacris imposuisse manum,^^ 

Diserte igitur Ovidius dicit, carmina sua propter errorem 
aequam culpam factam esse atqne illlum; vel: quia error 
crimiui sibi datus sit, etiam ^rtem vitio sibi versam esse. 
Praeterquam quod Augustus errore Ovidii acerbissime offen- 
sus erat, id quod infra demonstrabimus, necessario statuen- 
dum est; eum eo ipso etiam Artis poetae commoncfactum 
esse, ita ut facere non posset, quin una cum errore ejus Artem 
quoque scriptam vindicarei. 

Ars igitur amandi, altera causa relegatonis, 
artissime conectenda est cum errore Nasonis. 

Sequitur, ut dissereudum esse videatur de errore ipso, 
quem nominat Ovidius alteram ac proximam, cur in exsilium; 
missus sit, causam. Poetam obscure tantum dicta de eo nobis 
tradidisse neque ullum vestigium hujus rei apud scriptores 
aequales inveniri, jam in exordio hujus dissertationis comme- 
moravimus. Quantum difficultatis omnino fuerit in rebus 
aetatis Augusteae scribendis, Dio Cassius rerum romanarum 
lib. LIII. cap. 19 docet: temporibus liberae rei publicae 
omnia in finibus imperii romani facta ad senatum populum- 
que romanum lata esse; kx Se Sr] xov xQovov kxsivov, pergit, 
td iih Tikeito XQVcpa xal 5t' dnoQQTJTWV yiyvBO&at tJQ^avo xai 
fiivTot t6 Ttjg aQxfJG f^iye&og to, tb rmf TiQayfidTMV nXtj&og 

8v(Sx^Q%6mtrjv axgifisiav avrwv nagixBtm Hv tb ydg tp ^Pdpiij 
avxvdy xal Ttagd T(p V7ti]x6(p avrfjg TtoXld^ ngogtE vo noUfiiov^ 
du xal xa&^ tjfiiQav, wg eiTisiv, yiyvBtai riva, negl &v to fikv 
aacfkg ovSslg QC^SioDg^ H^co tmv ngaTTovtiov avrd, yLyvcoffXBi' 
nX€iatoi S^oaov ovS^dTCovovfft Trjv dpxii^ oti yiyovsv. Quodsi 
auctor ita disserit de rebus publicis, quid mirum, nihil nobis 
traditum esse de errore quodam poetae, quamyis illustrissimi. 
Sed ne id quidem mirum esse videtur, quod Ovidius ipse 
errorem suum tantum obscure significavit. Legimus enim 
Trist. IL 209: 

„Nam non sum tanti, ut renovem tua vnlnera, Caesar/' 
et Epist. IL 2, 59: 

„Vulneri8 id genus est, quod cum sanabile non sit, 

Non contrectari tntius esse putem etc/' 
Erat igitur error poetae talis, ut animus Augusti acer- 
bissime eo offenderetur. Jaro si respicis, Tristium et Episto- 
larum libros, qui nobis exstant, in publicum usum esse 
scriptos, atque Ovidium vehementer cupivisse., ut Augustus 
quoque eos legeret — id quod multis blande et suppliciter 
dictis in Augustum domumque principalem certissime confir- 
matur — quid magis consentaneum , quam cavisse poetam, 
ne iram vindicis sui parum reverenter nimisve inverecunde 
dictis denuo lacesseret! Dubitandum non est, quin epistolis 
privatissimis errorem suum amicos diligenter docuerit. 
Accedit quod, cur poeta in exsiliiim missus esset, haud sane 
reconditum erat, immo si minus publicum erat, at intra 
privatos parietes narrabatur. Etenim scriptum est Trist. 
IV. 10, 99: 

Causa meae cunctis nimium quoque nota ruinae 

„Indicio non est testificanda meo." 
Epist. L 7, 39: 

, Et tamen ut cuperem culpam quoque posse negari, 

Sic facimus ncmo nescit abesse mihi.'' 
Epist. II. 3, 85: 

„Cum tibi (Maxime) quaerenti, num verus nuntius esset, 

Attulerat culpae quem mala fama meae.'* 

Ergo nullo modo est mirnm, qnod deerroreNa.- 
soDis nihil nisi obscure dicta prodita habemus. 

Jam quoad de illo errore ex verbis poetae judicandum 
sit, videamus. 

Ac primum quidem quid non fecerit, nos dooet 
Epist. II. 9, 67: 

„Non ego caede nocens in Pontica litora veni, 

Mistave sunt nostra dira venena manu; 
„Nec mea subjecta convicta est gemma tabella, 

Mendacem linis imposuisse notam. 
„Nec quidquam, quod lege veter committere, feci." 
Trist. III. 5, 43: 

^Denique non possum nuUam sperare salutem, 
Cum poenae non sit causa cruenta meae, 
„Non mihi qnaerenti pessumdare cuncta petitum 
Caesareum caput est, quod caput orbis erat. 
„Non aliquid dixi, violentaque lingua locuta est, 
Lapsaque sunt nimio verba profana mero.*' 
Tum quid solum de illa re aperire possrt, profert: 
Trist. II. 103: 

„Cur aliquid vidi? cur noxia lumina feci? 
Cur imprudenti cognita culpa mihi?^* 
Trist. III. 5, 49: 

,,Inscia quod crimen vidernnt Inmina plector, 
Peccatumque oculos est habuisse mei^m.*^ 
Trist. III. 6, 27: 
„Nec leve nec tutum est, quo sint mea dicere casu 
Lumina funesti conscia facta mali.'' 
Sed peccato suo omne consilium et scelus faci- 
nusque abfuisse, saepissime afirmai, veluti: 
Trist. III. 6, 34: 

,,Praemia peccato nulla petita mihi.^* 
Trist. IV. 4, 43: 

„ abfuit omne 

Peccato facinus consiliumque meo.'' 
Trist. IV. 1, 24: 

„ (scit quoque Musa) 

Et culpam in facto, non scelus esse meo." 
Trist. V. 8, 23: 

„ utque pudore 

Non caret, invidia sic mea culpa carct/' 
Epist. II. 2, 15: 

^Est mea culpa gravis, sed quae me perdere solum 
Ausa sit et nullum majus adorta nefas.*' 
Errorem stultitiam, timorem simpHcitatem no- 
minat peccatum suum: 
Trist. I. 2, 99: 

„Immo ita vos (Di) scitis, si me meus abstulit error, 
Stultaque mens nobis. non scelerata fuit/^ 
Trist. IV. 10, 89: 

„Scite (parentales umbrae) nec vos mihi fallere fas ost, 
Errorem jussae, non scelus, esse fngae (causam).*' 
Trist. III. 6, 35: (referam) 

„StuItitiamque meum crimen debere vocari 
Nomina si facto reddere vera velis/' 
Epist. II. 2, 17: 

„NiI nisi non Bapiens possum timidusque vocari 
Haec duo sunt animi nomina vera mei." 
Trist. I. 5, 42: 

„. . . . sed hanc merui simplicitate fugam." 
Trist. IV. 3, 39: 

„Aut timor aut error nobis, prius obfuit error,*' 

Neque tamen omncm culpam se negare posse 
confitetur: 
Epist. I. 6, 25: 

„Quidquid id est, ut non facinus, sic culpa vocandura est/* 
Trist. III. 5, 51: 

„Non equidem totam possum defendere culpam.*' 
Trist. IV. 8, 49: 

. . . . „vitio pars est contracta malorum." 
Epist. I. 1, 66: 

„Ne non peccarim mors quoque non faciet.^^ 

Epist. III. 3, 73: 

,,Quidquid id esi, neque enim debet dolor ille referri, 
Non potes a culpa dicere abesse tua." 
Quin etiam Caesaris offensi gravissimam iram 
se meruisse, concedit: 
Epist I. 2, 95: 

„Nec minus infestus, quam fuit; esse potest (Augustus)." 
Epist. I. 2, 93: 

„ poterat minimo me perdere nutu." 

Epist. III. 6, 9: 
„Huic ego quam patior nil possem demere poenae, 
Si judex meriti cogerer esse mei." 
At Augustum, quum delicti aliquid excusabile 
ei visum esset, sibi pepercisse probat. Nequeenim 
bona nec vitam nec civitatem Caesarem sibi ade- 
misse, sed relegatum tantum domesticis penatibus 
se egere, neque boc senatus-consulto, sed ipsius 
Caesaris edicto. Quae principis clementia poetam 
etiam in spem adducit, fore utaliquando inpatriam 
reverti sibi per Augustum liceat, id quod precari 
^on desinit: 
Trist. II. 1, 25: 

„Cujus in eventu poenae clementia tanta est, 

Ut fuerit nostro lenior illa metu. 
,,Vita data est, citraque necem tua constitit ira, 

O Princeps, parce viribus use tuis. 
„Insuper accedunt, te non adimente, paternae, 
Tamquam vita parum muneris esset, opes. 
„Nec mea decreto damnasti facta Senatus, 
Nec mea selecto judice jussa fuga est. 
„Tristibus invectus verbis, ita Principe dignum, 
Ultus es offensas, ut decet, ipse tuas. 
. ,, Adde quod edictum, . quamvis immane minaxque 
Attamen in poenae nomine lene fuit, 
„Quippe relegatus non exsul dicor in illo, 
■^ ^ Parcaque fortunae sunt data verba meae.'^ 

Epist. I 7, 41: 

^Quod nisi delicti pars excusabilis esset, 
Parva relegari poena futura fuit. 

„Ipse sed hoc vidit, qui pervidet omnia Caesar, 
Stultitiam dici crimina posse mea. 

„Quaque ego permisi, quaque est res passa, pepercit, 
Usus et est modice fulminis igne sui. 

,iNec vitam nec opes nec ademit posse reverti, 
Si sua per vestras victa sit ira preces/^ 
Trist. IV, 9, 13: 

„£t patriam, modo sit sospes, speramus ab illo/^ 

Quam quidem spem praematuro Augusti obitu 
sibi ereptam esse, queritur Epist. IV 6, 14. 

„Coeperat Augustus deceptae ignoscere culpae, 
Spem nostram terras deseruitque simul.^' 
Nibil igitur Ovidius fecerat, quod lege vetitus erat; non 
conjuraverat, nullum scelus ab eo erat commissum. Laeserat 
ipsius Caesaris animum offenderatque acerbissime verecundiam 
ejus errore quodam, quem quominus palam proferret, pudor 
Augusti atque ipsius eum retinebat. Casu infausto alicui 
rei intervenerat; viderat quae videre non debebat. Quo 
quidem usque omni culpa vacuus tamen postea illius rei 
particeps factus erat; sed hanc societatem non petiverat, 
nedum ullum commodum cum ea conjuncfum quaesivisset. 
Errore quodam („3Sdi)n*') ablatus^ simplicitafe deceptus, 
magna ex parte etiam timore ad funestam illam societatem 
adductus ne sic quidem facinus ipse commiserat. Neque 
tamen fieri non poterat, quin summae perniciei haec infirmitas 
Ovidio esset, cum res, quae acta erat, gravissimam Augusti 
offensionem contineret. Quem de ea certiorem factum omnium, 
qui ejus participes fuerant^ aoerbissimum odium concepisse, 
consentaneum est. Ovidium autem in eo graviorem Caesaris 
iram incidere necesse erat, cum ille errore poetae simul Artis 
amandi, jam per se male audientis, commonefieret. Merito 
igitur, ne bona, civitatem, vitam ipsam perderet, poeta metue- 
rat. Sed Augustus, postquam sibi persuasit, eum magia 

simplicitate et errore, quam consilio adductum peccasse, eorum 
quidem nibil fecit, verum Tomos Nasonem relegavit. Quanto- 
pere nibilo secius poetae iratus fuerit, ex eo apparet, quod^ 
snpplices blandasque preces ejus nibil exaudivit. Ac si vide- 
mns, ne Tiberium ac Liviam quidem, Augusto mortuo, miserri- 
mam Nasonis sortem levasse, peccatum ejus etiam in bos duos 
vel potius ad totam Caesaris domum pertinuisse apparet. 

Jam igitur in breve colligamus longae expositionis 
summam, ut uno adspectu intelligi possit, quas exsilii causas 
poeta ipse nobis significet: 

Ovidius primum quidem invitus atque infausto 
casu rei cuidam intervenit, quae gravem Augusti 
ac totius domus principalis offensionem contine- 
bat, deinde autem et stultitia atque errore et ti- 
more adductus socius ejus rei factus est; quae 
societas, quamquam nibil facinoris ipse commisit, 
tamen perniciosissima Ovidio facta est, quod cum 
peccatopoetaeArs amandi, quam scripserat, conec- 
tenda erat. 

Quae opinio et in omni genere verbis ipsius poetae niti- 
tur et omnia dicta ejus respicit. -Sed bic ipse finis est, quo 
usque de illa re certo judicare possimus; ultra eum conjec- 
tura est. Ac quaevis conjectura fundamento, quod exstruxi- 
mus, superstruenda est; refiitanda autem, quae illuc non 
quadrat. 

Jam quae ante nos de bac re prolatae sint opiniones 
videamus exigamusque eas tamquam ad obrussam. Vulga- 
tissimas earum in dissertatione reperimus, quam Devillius, cri- 
ticus francogallicus, de exsilio Ovidii edidit.*) 

Ac quidem cboream ibi ducit criticns quidam opinatus, 
Maecenatem, quod Ovidius non^^aeque ac ceteri poetae illius 
aetatis laudes suas cantavisset, offensum ab Augusto impe- 
trasse, ut superbus ppeta ad barbaros missus poenas daret. 



•^ A Deville, esaay 8ur rexil d'Ovide. Paris 1869. 

Alii e verbis poetae, Epist. I 1, 51: 
„Vidi ego linigerae numen violasse fatentcm, 
Isidis, Isiacos ante sedere focos seqq.** 
judicarunty Nasonem ob mysteria quaedam enuntiata esse 
relegatum. 

Sunt etiam qui censeant, Ovidiuui in irara Caesaris in- 
cidisse, quod rei adfuisset, quae Dione Cassio auctorc (cfr. 
LVI c. 43) ei cum Athenodoro philosopho intercessit. 

Haud pauci, legentes hos Sidonii, quinti saeculi poetae^, 
versus: 

„Nec te, carmina per libidinosa 
Notum, Naso tener, Tomosque missum 
Quondam Caesareae nimis puellae, 
Ficto nomine subditum Corinnae" 
statuerunt, non esse dubium, quin Ovidius Juliam, Augusti 
filiam, amaverit cantaveritque eam „Amorum" carminibus 
ficto Corinnae nomine; id quod postea ab Augusto detectum 
poetae causam relegationid fuisse. 

Alii quidam, quibus haec quidem opinio haud prorsus 
displicebat, at tempus, quod ab exsilio JuKae filiae usque ad 
Ovidium relegatum intercesserat, nimis longum esse videbatur, 
Amores poetae ad Juliam, neptem Augusti, referendos esse 
putaverunt. 

Nasonem incesto intervenisse, quod Augustus cum JuUa 
filia admisisset, sunt qui collegerint ex hoc Suetonii loco: 

y,Cajus (Caligula) Agrippae se nepotem neque credi neque 
dici ob ignobilitatem ejus volebat; praedicabat autem, matrem 
suam ex incesto, quod Augustus cum Julia filia admisisset, 
procreatam." 

Quam opinionetn si Devillius nominat „Ia plus repandue, 
la plus gen^ralement accreditee" addere oblitus esse mihi 
videtur „en France". 

Enuntiasse quoque Ovidius decemvir dicitur facinus 
quoddam Agrippae Postumi. Qui hanc protulit sententiam 
vir doctus, gloriatus est Devillio auctore, „d'avoir efufin 
dicouvert la v^ritable cause de Fexil d'Ovide." 

Alii Ovidium conscium fuissc volunt adulterii, quod 
auctore Tacito (aunal. III. 24.) D« Silauus cum Julia, nepte 
Augusti, commiserat. 

Si sequeris Baylium criticum illustrissimum , poeta Au- 
gustum oppressit aut deplorantem detecta Juliae neptis 
flagitia, aut inquirentem eam de hac r^, aut torquentem 
socios vel conscios ejus. 

Quin etiam conjurasse dicunt infaustum Nasonem contra 
Caesarem una cum Julia nepte et cum Agrippa natu 
minore! 

At quis omnia quae de illa re excpgitata suut enumeret? 
Sententiarum autem, quas attulimus, nullam esse, quam ac- 
curatius perpendamus, quivis mihi concedet, qui Tristia et 
Epistolas Ovidii haud nimis negligenter perlegerit. Omnes 
refutandae sunt, si quae scripta sunt, respiciuntur neque, 
quae non scripta sunt, ex arbitrio temere adduntur. Prae- 
terea Devillius satis acute arguteqne de iis refutandis dis- 
putasse mihi videtur. 

Devillius ipse sic conjecit: 

Ovidium, quippe cui aditus ad familiarem Caesaris 
domum fiiisset, quondam non certis passibus errantem casu 
quodam in balneum Liviae, uxoris Augusti, pervenidse eam- 
que ibi nudam vidisse; quo errore Nasonem non modo 
pudicitiam Liviae, sed etiam verecundiam mariti ejus tam 
acerbe offendisse, ut merito timeret, nc ipsam vitam perderet. 
At Augustum, ubi poetae peccanti omne consilium faci- 
nusque abfuisse cognovisset, modo — ne uUa, quae vidisset, 
enuntiandi potestas Nasoni relinqueretur — Tomos eum 
relegasse; ac ne quae fama tam difficilis rci in vulgus 
emanaret, causam relegationis esse simulatam: quod poeta 
Arte^sua amandi adulterium docuisset. 

- Quam quidem opinionem ante se esse prolatam, Devil- 
lius confitetur, sed unde hauserit, ut fontem commemorct, 
tantum abest, ut addat: ,,mais nous croyons, qu'il nous 
^Uit r^serv^ de le demontrer^', atque ubi affatim demon- 
•tnme sibi videtur, hunc splendidum disserendi finem facit: 
' . ' 2 . . . 

,,Jusque l^ (que uotre opinion aura le sort de ses ain^es) 
qu'il nous soit permis de croire, que nous avons enfin sou- 
lev^ le voile, qui pesait sur- une question encore palpitante 
d'interlt aprfes tant de sifecles, a rhonneur immortel des 
lettres.'^ 

* Jam vides, quam bonus sit pater adoptivus; num aeque 
bonus sit criticus, examinemus. 

Ex sententia viri docti et posteritas persuasum habet et 
Ovidius ipse (cfr. Epist. 11. 9. 76.) haud ignorabat, Artem 
amandi causam exsilii esse simulatam. Quae ratiocinatio 
quanta laboret di£ficultate , supra (p. 6 seqq.) satis demon- 
strasse mihi videor. 

Tacuisse quidem Nasonem, Devillius pergit, veram rele- 
gationis causam, sed illud crimen, quod adulterium Arte aua 
docuisset, indignatum eum refutasse Tristium libro II, immo 
vero affectionem ejus paternam haud minutam approbatam 
esse verbis: 

„Nos quoque delectant, quamvia nocuefe libelli;" 
quin etiam discrtissima illa refutatione poetam ultum esse 
proscriptum: „Ie poete vengeait le proscrit." 

At quanta non fuerit paterna illa Ovidii exsulis a£fectio 
adversus Artem suam, modo in transcursu mihi liceat illu- 
strare his poetae verbis: 
Trist. I 1, 113. 
„Hos (Artis libros) tu vel fiigias, vel si satis oris habebis, 
Oedipodas facito Telegonosque voces." 
Trist. III 1, 66. 

„Quos suus optaret non genuisse parens." 
Trist. V. 7, 31. 

„Quamvis interdum, quae me laesisse recordor, 
Carmina devoveo Pieridasque meas." 
Ac si vir doctus disserit „Ie poete vengeait le proscrit", 
hoc prorsus non perspicio. Quam longe poeta ab omni 
ulciscendi cousilio abhorruerit, quivis intelliget, qui perpetuas 
ejus supplices preces blandissimeque in Augustum diit^ 
respexerit. (cfr. imprimis Epist: II. 8.)^ Ntinl tei*fe ^frtfftfif, 

banc esse linguain ulciscientis, ac non supplicis, culpae conscii, 
subditi? Sin quae immodestius adversus Augustum comme- 
morata esse videntur in illo secundo Tristium libro, equidem 
censeo, non plus libertatis poetam adhibuisse, quam necessario 
opus esset ad disputandum crimen, quo Arte amandi adul- 
terium docuisse arguebatur. Quanto liberius hac in re Ovidius 
in Caesarem loqui poterat, si consilium ulciscendi ei fuisset! 

Corruit igitur tota Devilii de Artis causa interposita 
disputatio. 

Jam cum Afs amandi, qnam yeram fuisse relegationis 
causam vidimuS| vix conecti possit cum Livia sine vcste 
visa^ hanc quoque partem opinionis Devillianae concidere 
apparet. Neque tamen operae pretium non est, videre, quo 
yir doctus argumentationem suam deducat. Ac primum 
quidem, quomodo ad illam sententiam pervenerit, examinemus. 

Iniit hanc quaestionem (p. 48), ex verbis poetae 
Trist. II 209: 

„Nam non sum tanti, ut renovem tua vulnera, Caesar,'^ 
concludens, ac recte quidem, Ovidii peccatum tale fuisse, 
quod Augustum gravissime* laederet ac mortem poetae efficere 
posset. Deinde hortatus, ne de vi vocabuli „crimen" fallamur, 
proficiscens a versu: 

„Perdiderint cum me duo crimina, carmen et error," 
ad verbum ita disserit (p. 49): 

„Mea, nostra crimina, rep^te-t-il;„meum crimen, nostrum 
crimen," dit-il en parlant particulierement du crime de ses 
yeux. Ainsi ses yeux ont vu, ont fait, en voyant, un crime ; 
il a failli pour avoir eu des yeux": 

„Inscia quod crimen viderunt lumina plector, 
Peccatumque oculos est habuisse meum.'' 

Sed partem nostri criminis error habet, 8'empresse-t-il 
d'ajouter. 

ifecoutons, quVt-il vu? 

Cur aliquid vidi? Cur noxia lumina feci? Cur impru- 
denti cognita culpa mihi? Inscius Actaeon vidit sine veste 

Dianam. Pourquoi ai-je vu quelque chose? Pour- 
quoi ai-je rendu mes yeux coupables? Pourquoi, 
imprudent, ai-je connu ma faute? Act^on sans 
le vouloir vit Diane nue. Emparons nous de cette compa- 
raisoQ ecbappee au poete. Ne viendrait-il pas de trahir le 
secret, qu'il s'etait promis de garder, mais qui devait peser 
sur son coeur ulcere? II ne lui ^tait ni facile, ni stlr, „nec 
leve, nec tutum", de parl^r ouvertement; pouvait-il en dire 
davantage? 

„Inscius Actaeon vidit sine veste Dianam": 

„Livie vue nue dans le bain." 
Quod ratiocinandi genus utile esse, haud quisquam 
negabit; rectumne sit, nescio, At quoniam Devillius confi- 
tetur „on l*a dit avant nous^', nihil nisi nimiam credulitatem 
vitio ei vertemus; sin pergit „mais nous croyons, qu^il nous 
^tait reserve, de le demontrer", quomodo demonstraverit, 
inquiramus. 

Verisimile est, virum doctum irontem percussisse, quod 
non primus detexisset, poetam ipsum, se Liviam nudam 
vidisse, versu illo aperire: 

„Inscius Actaeon vidit sine veste Dianam.*' 
Jam enim investigavit, eandem rem praeter locum laudatum 
quattuor libri VI Fastomm locis significatam esse, ac quidcm 
his versibus: 
V. 254. 

„Tu, dea, nec fueras aspicienda viro.'' 

„0 d^ese, tu ne devais pas Stre vue par un homme/' 
V. 450. 

„Sacra vir intrabo non adeunda viro.*' 

,,Homme, j'entrerai dans ce lieu sacrd, oii jamais un 
homme n'aurait dft pen^trer." 
V. 397. 

„Huc pede matronam nudo descendere vidi 

Obstupui tacitus sustinuique gradum.*' 

„L^, j'ai vu la matrone descendre 1«? pied nu; 
stup^fait, sans voix, je m'arrStai.^^ 

V. 18. 

^Haec erat, agnovi, quao stat in arce Jovis^ 
Uorrueram tacitoque animuin pallore fatebar/^ 
„Jo Pai vue, c^^tait elle, je Fai r^connue, qui siege k 
c&t^ de Jupiter, je fr^mis, mon &me, je Tavouerai, 
p&lit d'un secret effiroi.*' 
Quae verba, quamquam ad Vestam et ad Junonom 
spectant, ad Liviam quoque referri posse, Devillius ex eo 
arbitratur, quod interdum poeta cum Vesta dea vel cum 
uxpre Jovis Liviam comparat; sed quo facilius nobis por- 
suadeat, rem magnopere auget, dioens: ;,Ovide ne parlait 
presque jamais de Livie, sans la comparer a Junon ou a 
Vesta; Livie, Vesta, Junon, c^^tait pour lui une seule et 
mSme divinit^/^ Deinde sententiam suam, Liviam nudam ab 
Ovidio esse visam, nonnulis versibus confirmare studet. 
Merito enim poetam propterea, ne Augustus ipsam vitam 
sibi demeret, metuisse; 

„Poterat minimo me perdere nutu ;'^ 
sed Nasonem ei persuasisse, se sine omni consilio peccasse, 
neque ulla peccati praemia sibi quaesivisse: 

„ • • • • abfnit omme 

Peccato facinus consiliumque meo/^ 

„ . sed illo 

Praemia peccato nulla petita mibi.'* 
Ut in Dianae Actaeonem, sic in balneum uxoris augustissi- 
mae inscium et invitum se intrasse, errore deceptum. 

Qua quidem Nasonis excusatione, Devillius pergit, iram 
Augusti ita esse lenitam, ut vitam ei non auferret; sed, ne 
ullam, quae vidisset, enuntiandi potestatem baberet, poetam 
Tomos esse relegatum. Quo ex loco funestissimo ut revo- 
caretur, cum frustra Augustum saepissime implorasset, 
Ovidium intellexisse, sortem suam miserrimam levari non 
posse, nisi Livia ipsa antea sibi ignovisset et pro se Caesarem 
deprecata esset. 

„Confugit interdum templi violator ad aram 
Kec petere ofifensi numinis horret opem.^' 

Itaque nzori etiin mandavisse, ut Liyiae pro e;xsiile 
supplicaret, eamque docuisse, quomodo bac in re aptissime 
Junonem adiret. (cfr. Epist. III. 1.). Sed ne Liviam qui- 
dem, ut aliqua ex parte supplices Nasonis preces exaudiret, 
commoveri potuisse, quippe quae, quantum pudicitia apud 
maritum valeret, baud ignoraret. Devillio etiam verisimile 
esse videtur, spectare ad crimen Ovidii, quac Dio Cassius in 
libro LVIII enarrat: ;,Liviam, cum quondam viros nudos 
vidisset, vitam eis servasse dicentem, corpora nuda oculis 
pudicis nibil nisi statuas esse.^ . Denjque autem, Liviam 
errdre poetae maxime esse ofiensam, ex eo apparere, quod 
ea ne Augusto mortuo quidem ezsilium Ovidii ullo modo 
sublevarit, immo noya Diana suo Actaeoni dixerit: 

„Nunc tibi me posito visam velamine narrres.^ 
Hactenus Devilliua. - 

Haud magna laus mibi esse videtur, argumentationem 
▼iri docti refutare. Equidem bac in re ofBcium critici in eo 
esse situm puto, ut tamquam medius neque in ullam positam 
opinionem inclinatus omnia, quae de ezsilii eausis poeta in-' 
dicct, respiciat ac diligenter pcrpendat.. Verum Devillius — 
ut summatim de ejus argumentqndi rAtione judicem — r sen- 
tentia qua arbitratur, Liviam nudam esse visam ab Ovidio, 
dnctus, baec tantupn verba poetae elegit, qpae in illam sen- 
tentiam quadrant; versus autem, qui ei non conveniunt pror* 
susve obloquuntur, aut accommpdavit aut omnino neglexit. 
Ut hoc unum aflferam, poeta, se omnem culpam defendere^ 
Qon posse, sed partim errore ac stultitia ablatum, partim ti- 
more commotum se peccasse, diserte, ut supra vidimus, fatetur^ 
At singula perspiciamus. 

Ac primum quidem nullo modo mibi persuadere possum, 
t^m ineptum fuisse Nasonem, ut in eadem epistola et tam^ 
quam uno spiritu Augusto verecundissime diceret: 

j.Nam non sum tanti, ut renovem tua vulmjra, Gaesar," 
atque inverecundissime: 

^Jnscius Actaeon vidit sine veste Dianam," 
si bis verbis ^ubaudiendum erat: inscius ego, Naso, oxorem 

tuatii, Caesar, nu<iam vidi Quomodo, si quid pudoris in 
pectore ejus reliquum erat, sperare poterat, fore ut Augustus 
neglecta tam inaudita impudentia commoveretur, ut mitius 
exsilium daret? Verum Ovidius non ipse, sed modo criti- 
cus noster oculis poetae Liviam nndam vidit, et sensus illius 
loci fere hie est: vix mirum videtur, me poenas dedissse, 
quia vidi, quae mihi videnda non erant; Actaeon quoque, 
quamquam inscius atque invitus Dianam posita veste viderat, 
tamen canibus suis praeda factus est: nam in Superis etiam 
fortuna luenda est, nec veniam casus habet. — Illud rero 
plane non est ferendum, quod Devillius etiam versus lauda- 
tosFastorum libri VI» ad Liviam nudam a. poeta visam spec- 
taie vult. Etenim v. 253 I. I. ita Vestam deam poeta allo- 
quitur: 

„Non equidem vidi, valeant mendacia vatnm, 

Te, dea, nec fueras adspicienda viro.^ 
Scilicet, cum verba „n6n equidem te vidi^^ sententiae viri 
docti prorsus obloquantur, faveant contra, quae sequuntur, 
versum „non equidem vidi" tacet, et pro „te** emendat „tu"; 
jam enim omnia egregie ei conveniunt: 

„Tu dea, nec fueras adspicienda viro.^^ 
Haec res ipsa loquitur et dissertationem viri docti satis 
superque illustrat. Ceteri autem Fastorum lib. VI. versus 
18 — 19, 450, 397 — 398 utrum magis ad quaestionem nostram 
spectent an aeque violenter inepteque Devillius de eis dis- 
seruerit, ipse lector benevolus e contextu verborum dijudicet. 
Aitamen fingamus, Ovidium vidisse Liviam nudam, jam 
vide, quomodo vir criticns poetam errorem suum coram 
Angu&to excusHntem facit: 
„ . ^ . . . . abfuit omne 

Peccato facinus consiliumque meo; 
................. illo 

Praemia peccato nulla petita mibi.." 
^^point d^Iioat pour Auguste et pour Livie" addit auctor 
verecundus; verum ego libere profiteor, hanc argumentandi 
rationem mibi non modo non soitam, sed admodum insul<* 

sam videri. Mcnte aiicnata OvidiusNaso esse debebat, si 
coram irato offensoque Caesare tam proterve de uxore ejus 
augiistissima, de „Vesta pudicarum matrum" verba fecisset; 
et Augustus omni pudore conjugali carere debebat, si non 
statim hominem tam lingua procacem percussisset. Augustus 
autem Devillianus, ubi Nasonem pudicitiam uxoris non peti- 
isse cognovit, gladium in vaginam recondit, ac forsitan in 
pristinam amicitiam cum eo redisset, si poetam taciturum esse 
persuasum habuisset; sed quum de taeitumitate Ovidii du- 
bitaret, Tomos, ad barbaros eum relegat. Quam non ita id 
effecturus fuerit, quod Devillio auctore intenderat, manifes- 
tum est. Praetera, fieri potuisse concedo, ut Augustus ba- 
minem tam difficilis rei conscium e consuetudine sua, vel 
Koma, quin etiam ex Italia removeret; verum quodenm in 
Pontum misit, moUem poetam, omnibus, quae vitam exoruant 
erudiuntque animum, rebus adsuefactum ad rigida Ponti 
Euxini litora, ad incultos Getas ; quod omnes miserrimi ex» 
sulis preces neglexit neque ullo modo deterrimam sortem 
ejus levavit; atque haec omnia uulla de alia causa, quam 
quia casu quodam in balneum Liviae ille intravisset eamque 
ibi lavantem vidisset — hoc prorsus non perspicio. Attamen 
de. clementia ac moderatione, qua praecipue provectior aetate 
Augustus usus sit, Suetonius c. 51, 54, 65; Vellejus Jib. II. 
c, 86, 87 copiose narrant , ac Dio Cassius lib. L VI, c. 40 
diserte de eo dicit: roig ts rwv oixHotdxtav vfiglafiaaiv dnoQm- 
ti^twg km^cciv, td toSv dlXcDV diiagtiqpLaTa dv&gwnivwg fiBtB- 
XUgi^Bto. Itaque si res haec fuisset, quam Devillius vult, 
dubitari nequit, quin minus infestum Caesar in poetam se 
praebuerit. Livia autem, quam Dio Cassius» viros nados nihil 
sibi esse nisi statuas praedicavisse refert, pudicitiam non in- 
eptius commendare potuisse mihi videtur, quam virum, a quo 
ipsa veste posita visa erat, in iniquissimam fortunam praecipi- 
tans ac ne cineres quidem ejus in terra patria condi patiens. 
Denique quomodo resilla aDione Cassio narrata adLiviam 
nudam ab Ovidio visam spectare possit, adhuc non intellexi 
Quae cum ita sint, paullulum in dnbium vocare nobis 
liceat, quae Devillius de opinione psua raedicat (p. 50): 

jjCotte supposition rempHt toutes les conditions du pro- 
blfeme si longtemps cherch^ ; elle pr^sente tous les degr^s 
de vraisemblance, elle concorde avec toutes les paroles 
ecbappees a Ovide," 

Reliquum est, ut nosmet ipsi nostram proferamus sen- 
tentiam, quo error ille funestus Ovidii spectasse nobis vi-' 
deatur. 

In enumeratione variarum de relegationis Ovidii causa 
sententarium unam adhuc tacuimus, ac consilio quidem. 

Tiraboschi enim, vir doctus Italicus, primus sic conje- 
cissc dicitur: 

Ovidium ab Augusto iu exsilium missum esse propterea, 
quod Juliam, neptem ejus, in faciendo aliquo eorum flagiti- 
orum oppressisset, quae miserae illi feminae ipsi exuiandi 
causa fierent. Etenim verisimile esse, Augustum, ne igno- 
miniam renovaret, qua jam prius Julia filia, omnibus flagitiis 
contaminata, domum principalem affecerat, nepte relegata et 
adultero ejus interempto etiam Nasonem, conscium adulterii, 
amovisse, ut omni modo, quominus rem ignominiosam enar- 
raret, eum prohiberet. Jam quod Tiraboschi quoque poetam, 
omni culpa vacuum, modo decori domestico animique Cae- 
saris tranquillitati tamquam victimam immolatum voluit, cau- 
sam vero exsilii ejus Artem amandi scriptam simulatam esse 
statuit, haec quidem viri docti sententia aeque atque opi- 
niones ei similes nobis refutanda est. Verum probamus, 
eum exsilium Ovidii cum relegata Julia nepte conexuisse. 
Permultiviri doctissimi ad eandem sententiam adducti sunt;*) 



*) ofr. imprimis Gaston Boissier : l'exil d'0?ide. Cevue des deux Mondes 
69, pag. 580—611. (1867.) 

Tota haeo oommentatio, oujus nunc denique, opusculo meo ad umbi* 
lioum paene adduoto, oopia mihi faota est, permulta habet, quae oum 
temwarium illum Deyilli ratiooinandi modnm refutant, tum iis, qnae ego- 
met ipse exposui, Baepius ad Terbum fere adsentiuntur. Neque ignotum 
fuit auctori tubtilissimi popularis opus, quod tamen ita non suum faoit ut 
dioat: ,D'autret te sont mis en t^te qu^Oride avait M assez indisoret, 
pour regarder Lirie te baigner; mais on oublie, qu^Oride parle d'un 

quomodo autem conectendae sint illae res, non satis adhuc 
accurate expHcatum esse videtur. Attamen, si non prorsus 
fallimur, quaestio difficillima omnes ad numeros absolvi potest. 
Memineris, omnibus Ovidii de causa exsilii obscure dic- 
tis collatis atque examinatis ad hanc sententiam neccssario 
nos pervenisse» 

Ovidium primum quidem invitum ac temere rei cuidam 
intervenisse, quae gravem Augusti ac totius domus Caesaris 
offensionem contineret, deinde autem eum vel stultitia atque 
errore quodam vel timore adductum socium ejus rei esse 
factum; quam societatem, innocentia ipsius servata, tamen 
perniciosissimam ei factam esse eo, quod cum peccato poc- 
tae Ars scripta amandi conecteretur» 

Quam nostram opinionem jam ita supplendam esse ju- 
dicamus: 

res cui poeta intervenit, aliquod flagitium 
Juliae neptis erat, propter quod ipsa ab Augusto 
relegata est. 

Juliam eodem anno in exsilium missam esse, quo Naso- 
nem, viri doctissimi consentiunt. Cum autem de anno ipso, 
qui fuerit, dissentiant, modo in transcursu hanc quaestionem* 
solvere experiamur. 

Legimus apud Ovidium Epist. IV. 10: 
,,Hic mihi Cimmerio bis tertia ducitur aestas 
Litore pellitos inter agenda Getas/* 
Epistola autem decima libri IV. scripta est Augusto 



orime qu'iV a vu commettre, et ce n'e8t pas nn crime qne de prendre 
un bain." 

Jam de Augusti ira in poetae nostri perniciem concepta, sic statuit :; 
,Cette coincidence (scil. flagitiorum Juliae neptis deteotorum panitorumque 
et Ovidii ipsius exsilii) ne nous permet-elle pas de supposer que c'est aux^ 
amours de Julia et de Silanus qu'Oyide a ^t^ mM^ et que nous y tenons 
la cause v^ritable de la colere d'Auguste contre lui?* 

Summam deniquo viri docti argumentorum haec mihi veiba coLtinere 
videntur, quae p. 603 legimus: rje crois que ses polsies ont 6t§la cause 
v^ritable de son exil, et que le reste n'en fut que roccasion. 

mortuo; etenim jam in epistola sexta libri IV. hi reperiuntur 
vcrsus : 
V. 15. 

„Coeperat Augustus deeeptae ignoscere culpae 
Spem nostram terras deseruitque simul/'* 
atque Epist. IV. 9, 107. 

„Stant pariter natusque pius conjuxque sacerdos 

Numina jam facto non lcviora Deo." (Augusto) 

Jam si constat, Augustum obiisse mense Augusto anni 

XIV, p. Chr. nai, sexta illa aestas exsilii anni XV, neque 

prior, fuit; dicit enim poeta Epist. IV. 11, 15: 

„Dum tua pervenit, dum litera nostra recurrens 

Tot maria ac terras permeat, annus abit." 

Prima igitur aestas, quam Ovidius apud Getas degit^ 

anni X fuerit necesse est. Tomos iter fuisse tempore hie- 

mali, ex elegia undecima lib, I apparet, ita ut relegatio ipsa 

necessario incidat in auctumnum anni IX, cui rei cetera 

omnia, quae affert poeta, tempora congruunt. Errant igitur, 

qui eam, anno VII aut VIII relegatum vohmt. De Julia 

autem, nepte Augusti, haec enarrat Tacitus annal. Jib. IV. c. 71: 

„Per idem tempus („anno XXVIII. Junio Silano et Silio 

Nerva consulibus'' subaudiendum est) Julia mortem obiit; 

quam neptem Augustus convictam adulterii damnaverat pro- 

jecerat^ue in insulam Trimerum, haud procnl Apulis litoribus. 

Ulic viginti annos ex^ilium toleravit." Jam si annus XXVIII 

vicesimus-erat exsilii Juliae, primum fuisse eundem annum 

IX apparet. 

Ergo quivis mecum consentiet, Ovidium poetam 
ac Juliam neptem eodem anno IX. in exsilium 
missos esse. 

At redeundum ad propositum. 

Legimus apud Dionem Cassium LV. c. 10: r^v fAivtoi 
*IovXiav rriv dvyaxkQa aaelyaivovaav ovTwg^ wgrB xal kv ry 
ayoQ^ xal in* avtov yt tov fii^fiatog xal xcoiAa^Hv yvxtwQ xal 
avfji7iiv€iv, oxpi Si] nott q^ooQaaag vntQWQyia&ti*' atque ea quasi 
ilhistrantur his verbis Senecae (de benefic. VI. c. 32): j,ad 

misso^ gregatim adulteros, pererratam nociuiiiis comissatio- 
nibus civitatem, forum ipsum ac rostra, ex quibus pater 
legem de adulteriis tulerat filiae in stupra placuisse, quoti- 
dianum ad Marsyam concursum etc.'^ Quae quidem omnia 
ad Juliam, filiam Augusti spectant, neque tamen Juliam 
neptem matri bac in re quicquam cessisse, ex bis Suetonii 
verbis eoncludas (Aug. 65): „ Julias filiam et neptem omnibus 
probris contaminatas relegavit.** Jam vide, quam facile fieri 
potuerit, ut Naso cum Julia nepte, per urbem noctu vagantc 
ac comissante, conveniret. Sine dubio quondam casu infausto 
in illam incidit; ac primum quidem omnem societatem recu- 
sans, tamen mox aliqua ex parte a Julia permotus, aliqua 
ac majore quidem ex parte suo ipsius hilari et ad jocandum 
prompto animo indulgens, obscoenis, quae agebantur; inter- 
fuit; isque quasi praeceptor amorum. Quod ita fuisse et 
ipsa rerum natura ut credamus suadet, et varia poetae hanc 
in rem dicta docent, quae omnia opinioni nostrae insigniter 
favent, nullum obloquitur. 

Bes ipsa obscoena, cui Ovidius adstitit, qualis fuerit, 
nec compertum habemus neque unquam comperiemus, neque 
ut comperiamus refert. Valeat igitur de ea versus poetae: 

,,I]]a tegi caeca condita nocte decef 

Ingeniosam fuisse illam aetatem in voluptatibns libidi- 
nosis, constat. 

At forsitan aliquis dixerit, Ovidium tam perditorum 
hominum non fuisse. Concedimus, neque versus ignoramus, 
velut Trist. I, 9, 59. 

,,Vita tamen tibi nota mea est: scis artibus illis 
Auctoris mores abstinuisse sui." 
Trist. II. 349. 

„Sic ego delicias et mollia carmina feci, 

Strinxerit ut nomen fabula nulla meum. 
„Nec quisquam est adeo media de plebe maritus, 

Ut dubius vitio sit pater ille meo. 
5,Crede mihi, raores distant a carmine nostro." 

Mihilo secius animum ejus propensiorem fuisse ad volup- 

Digitized by V^OOQlC 



29 

tates promptumque ad las^iviam, et omnis carminum color 
docet et ipse diserte confirmat, ita de se dicens : 
Ars a. UL. 121. 

„Prisca juvent alios: ego me nunc denique natum 
Gratulor, haec aetas moribus apta meis.'^ 
et Trist. IV. 10, 65. 

„Molle cupidineis nec inexpugnabile telis 

Cor mihi, quodque levis causa moveret, erat.^^ 
Altera ex parte dubium non est, quin Julia lai^civa 
(videlicet natu minor, de qua sola nunc quaeritur) dedita 
fuerit poetae Heroidum, Amorum, Medicaminum, Artis amandi, 
Remediorum studiosissimaque horum carminum. Quid igitur 
verisimilius, quam consuetudinem ac familiaritatem quandam 
inter Nasonem et Juliam intercessisse, praesertim cum aditus 
ad domum Caesaris poetae pateret^ Quam familiaritatem 
significare videtur Trist. III. 4, 4 — 30. 

Quae cum ita sint, facillime fieri poterat, ut Ovidius, 
postquam Juliam in aliquo fiagitio oppressit, ab ea ad socie- 
tatem adhiberetur; quamvis enim primum, amicitiam Augusti 
verecundiamque ejus respiciens, reluctatus esset, tam^ n Juliam, 
cujus plurimum intererat, ne quid poeta enuntiaret, nihil, ac 
ne minas quidem, ut ei persuaderet, omisisse consentaneum 
est. Sic ille et calumniosam potentis mulieris linguam metuens 
et suo proprio lascivo animo indulgens obsecutus est; „malus^^, 
inquit, „error me abstulit; (ein unfeligci: ©al^n ^at mx6) btxMt) 
nil nisi non sapiens timidusque possum vocari; haec duo 
sunt vera animi nomina.^^ Hic autem cum errore Nasonis 
Ars ejus amatoria, cui haud minimam partem malorum attri- 
butam vult, facillime conectitur. Sine dubio enim Ovidius 
rei, quam agebat Julia, particeps factus est ut poeta Artis 
amandi vel praeceptor amoris, ut ita dicam, sive boc tantum 
titulo in societate Juliae mansit, sive versus quosdam Artis 
suae recitavit. Sic demum intelliguntur illi Tristium IV. 
1. versus: 

„Scit quoque (Musa) cum perii, quis me deceperit error, 
Et culpam in facto, non scelus esse meo« 

„Scilicet boc ipso nunc aeqiia^ quod obfuit ante, 
Cum mecum juncti criminis acta rea est. 

„Non equidem vellem, quoniam nocitura fuerunt, 
Pieridum sacris imposuisse manum.*' 
Quo in statu rerum probanda quidem sunt omnia, quae 
excusandi causa poeta affert; attamen quam noxius nocens- 
que Augusto existimandus erat, quem diligentissime atque 
aecuratissime de flagitiis neptis certiorem factum esse^ con- 
stat! Nonne, Augustum, severum septuagenarium, jam igno- 
minia af&ictum, qua nonnullis anuis antea Juiia filia domum 
ejus aftecerat, postquam novam neptis pravitatem comperit, 
poetam bis flagitiis implicatum tamquam praeceptorem artium 
amatoriarum illius putare, necesse erat? Profecto talia 
expertus magnam partem lasciviae petulantiaeque neptis 
Ovidio jure suo vitio vortit ac majorem culpam morum magis 
magisque labentium in carmina ejus, imprimis in Artem 
amandi contulit. Sic quoque lascivam Musam Nasonis nullo 
modo probaverat, jam vero, ubi eam obscoenis neptis conexam 
esse vidit, non dubitabat, arguere poetam, quod Arte sua 
adulterium docuisset. Suetonius de Augusto (c. 60) haec 
verba habet: „aIiquanto autem patientius mortem quam 
dedecora suorum tiilit." Quid igitur probabilius, quam in- 
censum eum fuisse ira Ovidii, quippe qucm aliqila ex parte 
auctorem illius dedecoris putaret! Id quod poeta ipse haud 
ignorabat ; ac, ne vitam, f ortunas, civitatem perderet, non sine 
ulla conscientia culpae metuebat. Poterat quidem crimina 
sua excusare; etiam probanda sunt omnia, quae in Trist. 
lib. II. in Artem amatoriam defendendam affert; poterat dicere: 
„peccatumque oculos est habuisse meum;^' neque tamen 
omnem culpam negare poterat: 

„Non potes (inquit) „a culpa dicere, abesse tua, 

„Tu licet erroris sub imagine crimen obumbres, 
Non gravior merito vindicis ira fuit. ' 
Itaque ignominiam domesticam Augusto esse vulnus 
insanabile sentiens, nunquam postea nimis perspicue vel in- 
verecunde dictis illud refricare ausus est; „noo sum tanti^^, 

inquit, ,^at vulnera tua, Oaesar, renovem;'^ immo ipsi memo- 
ria illius rei, cui infauste implicatus erat, horrorem ac pudo- 
rem afferebat: 

„Mensque reformidat, veluti sua vulnera, tempus 

Illud et admonitu fit novus ipse dolor. 
,,Et quaecunque adeo possunt afferre pudorem, 

IUa tegi caeca condita nocte decet." 
Ovidio extrema, quam mptuerat, poena subeunda non 
erat. Augustus, ubi magis errore ac stultitia, quam consilio 
ad Bocietatem funestae rei eum adductum esse vidit, iram 
aliquid continuit; cfr. Epist. I. 8. 43: 

,Jpse sed hoc vidit, qui providet omnia Caesar, 

Stultitiam dici crimina posse mea. 
„Quaque ego permisi, quaque est res passa, pepcrcit, 

Usus et est modice fulminis igne sui." 
Atque haec moderatio Augusti ad omnem illam rem 
pertinuisse videtur. Legimus apud Senecam de benefic. VI. 32: 
„Haec („flagitia Juliae filiae**) non tam vindicanda principi 
quam tacenda (quia quarundam rerum turpitudo etiam ad 
vindicantem redit) parum potens irae publicaverat. Deinde 
cum interposito tempore in locum irae subiisset verecundia, 
gemens quod non illa silentio pressisset etc." Quam vere- 
cundiam quin adhibuerit in flagitiis Juliae neptis ita, ut non 
aeque ea publicaret ac dedecora filiae, vix dubium est. Qui 
contrarium contendunt, illam verecundiam demum nepte rele- 
gata in locum irae subiisse, plerumque his Senecae verbis 
nituntur. „Flagitia principalis domus in publicum emisit;** 
sin contextum hujus loci respicis, haec verba tantum ad 
Juliam filiam spectare mihi concedes. Antecedunt enim 
verba: „Augustus filiam intra pudicitiae maledictum impudi- 
cam relegavit**; „et" (sic pergit philosophus) ,,flagitia princi- 
palis domus in publicum emisit"; jam enumerantur flagitia 
filiae: „admissos' gregatim adulteros etc.;** denique verba: 
„haec non tam vindicanda principi quam tacenda etc.^inse- 
quuntur. NuIIam igitur cogitationem hic dc flagitiis neptis 
,,in publi<5um emissis" philosophus habuit 

Piliae quidem dedecora judiciumqiie copiosius enarrant 
praeter Senecam Suetonius in vita Augusti c. 65, Dfo 
Cassius LV., 10; Vellejus II. 100; Tacitus annal. I. 53; 
verum Juliam neptem Dio Cassius et Vellejus ne comme- 
morant quidem; Suetonius autem de ea nihil affert, nisi 
,yaeque eam ac matrem .omnibus probris contaminatam rele- 
gatam esse, infantemque post damnationem ex ea editum 
agBosci alique avum vetuisse,.'* Certissime autem sententia 
mea confirmatur his verbis Taciti annal. III. 24,: „D. Silanos 
in nepti Augusti adulter, quamquam non ultra foret saevitum, 
quam ut amicitia Caesaris prohiberetur, exsilium sibi de- 
monstrari intellexit." 

ErgO; Augustum in causa neptis verecundiam 
et moderationem adhibuisse, ut statuamus, omnes 
rationes suadent. 

Quae moderatio, quo modo ad Ovidium, flagitiis Juliae 
implicatum, pertinuerit, poeta docet Trist. 11. 127 : 
„Vita data est, citraque necem tua constitit ira, 

O Princeps, parce viribus use tuis. 
„In8uper accedunt, te non adimente paternae 

Tamquam vita parum muneris esset, opes. 
„Nec mea decreto damnasti facta Senatus, 
Nec mea selecto judice jussa fuga est. 
„Tristibus invectus verbis, ita Principe dignum, 

Ultus es offensas, ut decet, ipse tuas. 
„Adde quod edictum, quamvis immane minaxque 

Attamen in poenae nomine lene iuit, 
„Quippe reiegatus, non exsul dicor in illo, 
Parcaque fortunae sunt data verba meae." 
Quae quidem omnia primb adspectu illi opinioni favere 
videntur, Augustum, veram Nasonis culpam de industria 
tacentem, Artem amandi ab eo scriptam causam relegationis 
simulavisse; sed prorsus falli, qui ita statuunt, pro certo 
effecisse mibi videor. Interfuisse Augusti, ut nova dedecora 
domus principalis quam plurimum occultarentur, res ipsa 
loquitur; non magis autem, quam vera Juliae neptis relegatae 

causa, causa Nasonis in exsilium missi latere potuit; ac quod 
ueque scriptores aequales neque poeta ipse hanc rem publi- 
caverunt, quantopere verecundiam Augusti respexerint, in- 
dicium est. 

Ex nostra denique sententia intelligitur, quod et Augu- 
stus ipse et eo mortuo Tiberius ac Livia omnes humiles 
Ovidii preces neglexerunt, neque ullo modo miserrimam 
sortem ejus levarunt. Apud Dionem Cassium lib. LVI. c. 
40 Tiberium de Augusto mortuo sic verba facere memineris : 
TOig T6 Tcip oiXHOTCtTiav v^Qiofiaatv ccTiagaiTtJTwg kTie^icuv^ ta 
Tojv akkojv afiaQTfjfiaTa av&QMnivMg fiSTS^eLQi^STo. Quam fuerit 
inexorabilis in filiam neptemque, severissime eae damnatae 
docent; sed eum ne moribundum quidem illa flagitia iis igno- 
visse, ex his verbis Suetonii (Aug. c. 101) satis superque 
elucet: „Julias filiam neptemque, si quid iis accidisset, vetuit 
sepulcro suo inferri.^^ Ergo si talem Augustus in neptem 
se praebuit, quomodo minus infestus esse potuit in Nasonem, 
quem non solum participem vel fautorem flagitiorum ejus 
judicaret, sed cujus lascivis carminibus etiam magna ex parte 
mores filiae neptisque corruptos depravatosque esse putarct! 
Ac si (cfr. Dion. Cass. LV. c. 13.) preces vel totius populi 
romaui, ut filiae relegatae reditum concederet, adeo non 
Augustum movemnt, ut „prius ignem coiturum esse cum aqua'' 
diceret; si ne neptem quidem reverti passus est — quid 
mirum, quod precibus poetae relegati ipsius vel, quas uxorem 
ejus atque amicos pro misero exsule adhibuisse verisimile est, 
minus commotus est! 

Quae cum ita sint, nemo jam dubitabit^ quin Tiberius 
et Livia, Augusto mortuo veniam impunitatemque supplici 
Nasoni negantes, ex voluntate defuncti ita fecerint. Cui rei 
congruit; quod ne Juliae nepti quidem, postquam avus de- 
cessit» gratia facta est, sed usque ad mortem per viginti 
annos exsilium fuit perpetiendum. Silanum quidem, adulterum 
neptis Augusti, qui voluntarium exsilium sibi consciverat, 
Tiberio regnante, Romam revertisse, Tacitus annal. III. 24 
refert. At ibidem quoque, quomodo id fieri potuerit, et quam 

religiose nihilo minus in aninnuin Augasti Tiberius iatra- 
verit, legimus. Respoadet eaim Silano fratri gratias ageati 
coram patribus: se quoque laetari, quod frater ejus e pere- 
grioatione loaginqua revertisset, idque jure licitum, quia 
non senatus consulto, non lege pulsus foret; sibi tamen ad- 
versus eum integras parentis sui offensiones, neque reditu 
Silani dissoluta, quae Augustus voluisset." Ovidius autem 
proprio Augusti edicto relegatus erat, quod Tiberio magis 
quam senatus consultum valebat, ut irritum id reddere non 
posset. 

Quod ita fuisse, poetaipse haudignorabat; „malanostra", 
inquit, 

„vel nemo vel qui mihi vulnera fecit, 
Solus Achilleo tollere more potest", — Trist. I», 99; 
et de Augusto mortuo ita queritur: 

„Spem nostram terras deseruitque simul.*' Epist. IV. 6, 16. 
Obiit igitur Tomis Ovidius Naso ibique sepultus est. 

Quod sepulcro suo inscriptum volebat, quamquam in- 
scriptum non est, tamea valere, demoastrasse mihi videor: 
„Hic ego qui jaceo, teaerorum lusor amorum, 
Ingenio perii Naso poeta meo'^ 

Ernestus Appel a. d. IX. cal. Jul. a. h. s, XLUI 
Charlottenburgi natus fidei evangelicae addictiis sura, Lite- 
rarum rudimentis in ludo civico Charlottenbur^ensi instruc- 
tus quarto decimo aetatis anno Berolinum me contuli ibique 
gymnasium Berolinense adii, quod illo tempore directore 
Friderico Bellerraann, quem summe veneror, tlorebut. Erii- 
ditione doctissimorum magistrorutii factum esi, ut magis ma- 
gisque philologia delectarer; praeterea studium et amor li- 
terarum artiumque antiquarum alebatur usu funiiliari, qui 
mihi erat cum viro doctissimo dilectissimo Friderico Foer- 
ster, quem morte praematura mihi ereptum valde lugeo. 

Itaque postquam testimoniura maturitatia, qaod dieitur, 
in gymnasio adeptus sum, tempore paschali a. LXIV. civi- 
bus universitatis literariae Friderico-Guilelmae a Reetore 
Magn. III. Trendelenburg adscriptus apud Ili. Magtium de- 
canum spectatissimum ordinis philosophici nomeu professus 
sum. Per quadriennium academicum Berolini peractum 
scholis interfui Vir. 111. Trendelenburg , Michelet, Boeckfa, 
Haupt, Kirchhoff, MommseU; Hiibner, Geppert. Jordan, 
Mullenhoff, Massmann, quibus viris omnibus optime de me 
meritis gratias ago quam maximas. Aestate a, LXVL stu- 
dia intermittenda mihi erant ad societatem belli Austriaci 
adbibito. 

Qua ex societate maximum incommodum cepi. Ktenim 
cum vires ad sustinendos militiae labores tion sufficerent, 
mox aegrotare incipiebam; quam quidem aegrotationem 
bello confecto me saperaturum esse sperabam^ at gravia pul- 
monum morbus, in dies magis patefactus, pautlatim ita in- 

gravescebat, ut aestate a LXVIII studium literarum ad tem- 
pus omnino intermittendum mibi esset. Deinde*aquis £m- 
bacensibus usus, quamquam non plane ex morbo refectus, 
tamen salubrior esse incipiebam. Itaque auctumno a« LXIX. 
Daleszynium in latifundium^ in provincia Posnania situm, 
ad munus praeceptoris domestici suscipiendum me contuli. 
Ubi mihi non modo ad munia praestanda vires adbuc suf- 
fecisse, sed etiam ad studia doctrinae reverti per valetudi- 
nem mihi licuisse; gaudeo. 

